- Як раней вызначалася багацце прыгоннікаў-феадала? Паводле колькасці прыгонных. Памятаеце, як у Гогаля памешчыца Каробачка не адразу згаджаецца прадаць нават «мёртвыя душы»: а можа, яны больш каштуюць? А ў нашай Каробачкі ў Драздах - дзевяць мільёнаў прыгонных душ. Ну вось яна і ўстурбавалася, што прыгонных стала мала, не стае сродкаў, каб ездзіць на «Майбаху» і ўсталёўваць залатыя ўнітазы. Вось гэта і прымусіла ўлады задумацца: як павялічыць колькасць душ у маёнтку? Што яны будуць рабіць, якія законы прымаць - гэта іх праблемы, я ім тут не дарадца.